CELEX: 22010D0254
Language: sk
Date: 2009-11-23 00:00:00
Title: Rozhodnutie Rady pre spoluprácu EÚ a Ukrajiny č. 1/2009 z  23. novembra 2009 o zriadení Spoločného výboru

4.5.2010   
            
            
               SK
            
            
               Úradný vestník Európskej únie
            
            
               L 111/30
            
         ROZHODNUTIE RADY PRE SPOLUPRÁCU EÚ A UKRAJINY č. 1/2009
   z 23. novembra 2009
   o zriadení Spoločného výboru
   (2010/254/ES)
   RADA PRE SPOLUPRÁCU EÚ A UKRAJINY,
   so zreteľom na Dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi a Ukrajinou, ďalej len „dohoda“, a najmä na jej článok 88,
   keďže:
   
               (1)
            
            
               Článok 88 dohody splnomocňuje Radu pre spoluprácu, aby vytvorila ďalšie osobitné výbory alebo orgány, ktoré jej môžu pomáhať pri plnení jej povinností, a určila zloženie a povinnosti takýchto výborov alebo orgánov a spôsob ich fungovania.
            
         
               (2)
            
            
               Zmluvné strany dohody v súčasnosti rokujú o dohode o pridružení vrátane vytvorenia rozsiahleho a komplexného priestoru voľného obchodu.
            
         
               (3)
            
            
               Zmluvné strany dohody sa dohodli na znení programu pridruženia EÚ – Ukrajina.
            
         
               (4)
            
            
               Je nutné, aby výbor preskúmal pokrok v implementácii programu pridruženia, ako aj budúce priority a akékoľvek potrebné úpravy. Spoločný výbor bude fungovať na úrovni vyšších úradníkov,
            
         ROZHODLA TAKTO:
   Jediný článok
   Rada pre spoluprácu týmto zriaďuje spoločný výbor na úrovni vyšších úradníkov. Tento spoločný výbor preskúma pokrok v implementácii programu pridruženia, ako aj budúce priority a akékoľvek jeho potrebné úpravy.
   Spoločný výbor sa stretáva pravidelne, najmenej raz do roka.
   
      V Bruseli 23. novembra 2009
      
         
            Za Radu pre spoluprácu
         
         
            vedúci delegácie EÚ
         
         C. BILDT
         
            vedúca ukrajinskej delegácie
         
         J. TYMOŠENKO